Σκλαβοαρχοντία Στρυμόνος

Η Σκλαβοαρχοντία Στρυμόνος ήταν περιοχή, Σκλαβηνία. της Βυζαντινής αυτοκρατορίας που είχε ξεχωριστή διοίκησηΔαπέργολας, σελ. 146 από την υπόλοιπη αυτοκρατορία που διοικούνταν με τα Θέματα. Η αρχοντία βρισκόταν στην σημερινή Ελληνική Μακεδονία και περιελάμβανε μεγάλη περιοχή γύρω από τον ποταμό Στρυμόνα, στον σημερινό Νομό Σερρών, όπου είχαν εγκατασταθεί Σλάβοι ή Σκλάβοι όπως λέγονταν τότε.

Η αρχοντία μνημονεύεται σε μεταγενέστερο έγγραφο του 11ου αιώνα  χωρίς να είναι γνωστό πότε δημιουργήθηκε ή πως διοικούντανΔαπέργολας, σελ. 115. 

Η εγκατάσταση των Σλάβων στην περιοχή έγινε τον 7ο αιώνα και πιθανόν να είχε γίνει παλαιότερη εγκατάσταση και να προϋπήρχε αρχοντία ή Σκλαβηνία στη περιοχή. Η Αρχοντία ήταν εντεταμένη στην αυτοκρατορία πολιτικά, πλήρωνε φόρους και διατηρούσε ένα είδος αυτονομίαςΔαπέργολας, σελ. 154 στα πλαίσια του Θέματος Στρυμώνος. Μέχρι τον 9ο αιώνα αναφέρονται αποτυχημένες εξεγέρσεις των κατοίκων που αποδίδεται στους βαρείς φόρους που πλήρωναν. Μέχρι τον 9ο αιώνα οι Σλάβοι της αρχοντίας διέμεναν σε δύσβατα ορεινά σημεία και από τότε φαίνεται να εγκατασταίνονταν σταδιακά στα πεδινά και αργότερα αφομοιώθηκαν. Αναφέρεται η ένταξη τους στον Βυζαντινό στρατό ήδη από τον 7ο αιώνα και ο εκχριστιανισμός τουςΔαπέργολας, σελ. 155.

 Παραπομπές 

 Πηγές 
 Δαπέργολας, Νεκτάριος (2000, Αριστοτέλειο Πανεπιστήμιο Θεσσαλονίκης (ΑΠΘ)), Σλαβικές εγκαταστάσεις στη Μακεδονία έως και τον 9ο αιώνα

Κατηγορία:Σκλαβηνίες